**Feketeerdő Község Önkormányzat Képviselő-testületének**

**10/2012. (IV.13.) önkormányzati rendelete**

**AZ ÖNKORMÁNYZAT ILLETÉKESSÉGI TERÜLETÉN FIZETENDŐ**

**VÍZ- és CSATORNADÍJAKRÓL**

Feketeerdő Község Önkormányzatának Képviselő-testülete az árak megállapításáról szóló 1993. évi CIV. törvénnyel módosított 1990. évi LXXXVII. törvény 7.§. (1) bekezdésében kapott felhatalmazás alapján, és a 2011. évi CCIX. törvény előírásai szerint az alábbi rendeletet alkotja:

**1. §**

A víz- és csatornadíj összege

(1) A Képviselő-testület az AQUA Szolgáltató Kft. (9200Mosonmagyaróvár, Timföldgyári u. 4.) által biztosított víz- és csatornaszolgáltatás díját Dunakiliti község illetékességi területén az alábbiak szerint állapítja meg:

 Ivóvíz díja: 213.- Ft/m3

Csatornaszolgáltatás díja: 442.- Ft/m3

 Alapdíj névleges átmérőtől függően:

|  |  |
| --- | --- |
|  |  |
|   |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |



1. Az alapdíj fizetésére kötelezettek a (3)-(4) bekezdés kivételével a bekötési vízmérővel rendelkezők, függetlenül a vízmérők tulajdoni viszonyaitól.
2. Társasházak esetén a mellékvízmérővel rendelkezők a mellékvízmérő átmérőjétől függő alapdíjat fizetik. A mellékvízmérővel nem rendelkező lakások az NA 13-as átmérőre vonatkozó díjat fizetik.
3. Abban az esetben, ha egy lakóegységben több vízmérő van felszerelve, az alapdíjat csak a legnagyobb átmérőjű vízmérőre kell megfizetni.
4. Vízmérővel nem rendelkező, de csatornaszolgáltatást igénybevevő fogyasztók lakóegységenként az NA 13-as átmérőjű vízmérőre megállapított díjat fizetik.

1. Az (1) bekezdésben megállapított ár hatósági maximált ár és az általános forgalmi adót nem tartalmazza.

**2. §.**

A víz- és csatornadíj kedvezmény

1. Ivóvíz és csatornaszolgáltatási díj kedvezményben részesülnek:
2. a lakossági fogyasztók,
3. azok a szolgáltatók és társasházak, akik az AQUA Szolgáltató Kft. működési területén a lakosságnak átadott és áthárított viziközmű szolgáltatást végeznek a lakosság részére átadott és áthárított viziközmű szolgáltatásaik tekintetében.
4. lakásszövetkezetek,
5. az Önkormányzatok, valamint oktatási és szociális intézményeik és szerveik.
6. A kedvezmény mértéke:
7. Ivóvíz esetén 25.- Ft/m3
8. Csatornaszolgáltatás esetén 63.- Ft/m3
9. Az AQUA Szolgáltató Kft. az (1) bekezdésben meghatározott fogyasztók részére a díjkedvezménnyel csökkentett egységáron számlázza ki az érintett havi díjakat.

**3. §**

Csatornahasználati díj-kedvezmény

1. Mindazok a lakossági fogyasztók, akiknek lakóépülettel beépített földingatlanán
legalább 30 m² művelt terület van, az április 1-től szeptember 30-ig terjedő
időszakban a csatornadíj fizetésénél kedvezményre jogosultak.

1. Azok fogyasztók, akik az AQUA Szolgáltató Kft. által felszerelt, hitelesített és fémzárolt mellékvízmérőn keresztül egyéb céllal használnak fel ivóvizet (locsolás, állattartás stb.), melynek következtében részben, vagy egészben nem keletkezik szennyvíz, az így mért vízmennyiség után egész évben mentesülnek a csatornahasználati díj fizetése alól.
2. Nem jogosultak csatornadíj kedvezményre a jogi személyek, a jogi személyiség nélküli gazdasági társaságok, egyéb közösségi fogyasztók, továbbá mindazok a lakossági
fogyasztók, akiknek a szolgáltató felé díjhátraléka van.

**4. §.**

A csatornahasználati díj-kedvezmény összegének meghatározása

1. Április 1. és szeptember 30. közötti időszakban a kedvezményezettek részére a csatornaszolgáltatás díját az alábbiak szerint kell megállapítani:
2. Önálló elszámolási fogyasztásmérővel rendelkező, illetve nem rendelkező fogyasztók egységesen a fenti időszakban 10 % csatornaszolgáltatási díj-kedvezményben részesülnek.
3. A csatornadíj kedvezmény éves szinten maximum 6 % lehet. A szolgáltató a
tárgyévi utolsó számla készítésével egyidőben a maximum kedvezménynek
megfelelő korrekciót végrehajtja, vagy további elszámolási díj-kedvezményben részesül a fogyasztó, ha éves szinten az elszámolt csatornadíj kedvezmény nem érte el a 6 %-ot, vagy már megadott kedvezményt von vissza attól a fogyasztótól, akinek az
összes csatornadíj kedvezménye a 6 %-ot meghaladta.
4. Almérővel ellátott fogyasztó csak abban az esetben jogosult kedvezményre, ha
a kedvezményezettek körére vonatkozó kritériumoknak megfelel.
5. A csatornahasználati díj-kedvezmény Dunakiliti Község illetékességi területén alkalmazandó.

**5. §**

1. Dunakiliti Község illetékességi területén a fogyasztó szabálytalanul használja a viziközműveket, ha:
2. a közműhálózatba kapcsolt házi ivóvíz hálózatot helyi (egyedi) vízbeszerzéshez kapcsolt vezetékkel (hálózattal) összeköti,
3. szennyvízbekötést létesít a szolgáltató hozzájáruló nyilatkozata nélkül, vagy az ingatlanon keletkező szennyvizet nem rendeltetésszerűen vezeti el,
4. a házi vízellátó rendszerből keletkezett szennyvizet - melyet a locsolási vízmérőn át vételezett - a szolgáltató hozzájárulása nélkül juttatja a szennyvízelvezető rendszerbe,
5. a szolgáltató engedélye nélkül a csapadékvizet a szennyvízelvezető rendszerbe vezeti,
6. a szolgáltató engedélye nélkül nem megfelelő minőségű szennyvizet a szennyvízelvezető rendszerbe vezet be,
7. bekötéseket létesít a szolgáltató hozzájáruló nyilatkozata nélkül, továbbá ivóvizet vételez a vízmérő kikerülésével, továbbá a vízmérő nem rendeltetésszerű használatával (mérés befolyásolása, illetéktelen beavatkozás, zár- vagy plombasérülés).
8. A fogyasztó a szabálytalan közműhasználat kezdetétől a szabálytalanság megszüntetéséig terjedő időszakra köteles megfizetni a szolgáltató számlája ellenében a szabálytalanul elvezetett ivó,- ill. szennyvíz, valamint a szabálytalanul elvezetett csapadékvíz díját.
9. A szabálytalan használatot a feltárás napjától számított 1 év időtartamra kell megállapítani abban az esetben, ha a szabálytalan közműhasználat kezdetét hitelt érdemlően nem bizonyítja.
10. A szolgáltató a szabálytalan közműhasználat időszakára eső ivóvíz, illetve szennyvíz (csapadékvíz) mennyiségét a mindenkor érvényes ivóvíz, szennyvízcsatorna használati díj háromszorosával számlázza.

**6. §**

(1) E rendelet a kihirdetést követő napon lép hatályba.

(2) Hatálybalépésével egyidejűleg

* Feketeerdő Község Önkormányzata Képviselő-testületének az Önkormányzat illetékességi területén fizetendő víz- és csatornadíjakról szóló 14/2000. (XII.5.), valamint
* Feketeerdő Község Önkormányzata Képviselő-testületének az Önkormányzat illetékességi területén fizetendő víz- és csatornadíjakról szóló 11/2010. (XII.16.) önkormányzati rendeletek hatályukat vesztik.

Novák András Odonics Aliz

 polgármester körjegyző

A rendelet kihirdetve 2012. április 13-án.

 Odonics Aliz

 körjegyző